ΜΙΚΡΟΣ, γυμνός και αβοήθητος προχωρείς στην εφαρμογή μιας από τις πιο δύσκολες εντολές: «Να πολεμάς τις εγωιστικές σου επιθυμίες». Τελικά αυτό σημαίνει να «καταδιώκεις τον εαυτόν σου», εναντίον του οποίου στρέφεται ό αγώνας σου. Γιατί όσο κυριαρχεί ή εγωιστική σου θέληση, δεν μπορείς να προσεύχεσαι με καθαρή καρδιά στον Κύριο και να του λες: Γενηθήτω το θέλημα σου. Αν δεν μπορέσεις να απαρνηθείς τη μεγάλη ιδέα πού έχεις για τον εαυτό σου δε θα μπορέσεις με κανένα τρόπο να κατακτήσεις το αληθινό μεγαλείο. Αν δεν αρνηθείς την ελευθερία σου δε θα γευτείς την αληθινή ελευθερία όπου μία μόνο θέληση κυριαρχεί, του Θεού.